ΓΡΑΠΤΗ ΕΡΩΤΗΣΗ E-0537/03

υποβολή: Erik Meijer (GUE/NGL) προς την Επιτροπή

(26 Φεβρουαρίου 2003)

Θέμα: Παροχές των Δήμων σε εμπορικά σωματεία, οι οποίες λειτουργούν ως έναυσμα για τον έντονο ανταγωνισμό και τιςπερβολικές οικονομικές απολαβές

1. Κρίνει η Επιτροπή ότι εξακολουθεί ακόμη σήμερα ναπάρχει ουσιαστική διαφορά μεταξύ των ποδοσφαιρικών σωματείων και των άλλων εμπορικών οργανώσεων, δεδομένου του γεγονότος ότι το ποδόσφαιρο κατά την τελευταία δεκαετία έχει γνωρίσει γοργή ανάπτυξη και από ενασχόληση στον ελεύθερο χρόνο των οργανωμένων σε συνδέσμους ερασιτεχνών μετατράπηκε σε επαγγελματικό ποδόσφαιρο, διαδικασία κατά την οποία οι ποδοσφαιριστές, ενώ εργάζονται σε μη εμπορικά σωματεία, απασχολούνται σε βιομηχανία θεάματος η οποία, σε μερικές περιπτώσεις, έχει αξιοσημείωτη παρουσία ακόμα και στο χρηματιστήριο·

2. Πώς κρίνει η Επιτροπή το γεγονός ότι ακόμα συνεχίζονται και μάλιστα επεκτείνονται οι επιχορηγήσεις των Δήμων σε ποδοσφαιρικά σωματεία, οι οποίες ήταν μεν απολύτως αναγκαίες την εποχή που το ποδόσφαιρο ακόμη συνιστούσε ερασιτεχνικό άθλημα εθελοντισμού και αναψυχής που άγγιζε τους πολίτες, ενώ σήμερα οι επιχορηγήσεις συμβάλλουν στην εμπορική εκμετάλλευση, στον ανταγωνισμό και στιςπερβολικάψηλές απολαβές των επαγγελματιών ποδοσφαιριστών·

3. Συμφωνεί η Επιτροπή ότι ο σημερινός τρόπος λειτουργίας των επιχορηγήσεων οδηγεί στην αύξηση των κερδών των ποδοσφαιρικών σωματείων, ότι τα ενδεχόμενα δυσμενή αποτελέσματα και οι απώλειες κεφαλαίων επιβαρύνουν τους φορολογούμενους, ότιποστηρίζεται ο ανταγωνισμός έναντι άλλων εμπορικών ενώσεων με την αρωγή των πόρων από τη φορολογία, και ότι ο ανταγωνισμός των σωματείων ευνοεί τιςπερβολικάψηλές απολαβές κατά τις μεταγραφές των επαγγελματιών ποδοσφαιριστών·

4. Κρίνει η Επιτροπή ευκταίοπό τις παρούσες συνθήκες, να προστατευτεί η τοπική αυτοδιοίκηση από την αυξανόμενη πίεση εκ μέρους των τοπικών ποδοσφαιρικών σωματείων, ώστε να επιτευχθεί το μέγιστο δυνατό όφελος από τις οικονομικές παροχές· Έχει τεθεί ως στόχος να περιοριστεί στο βέλτιστο δυνατόν ο ανταγωνισμός στα ερασιτεχνικά σωματεία που δεν έχουν εμπορικήποδομή, αντί να περιορίζονται κρατικές επιχορηγήσεις για τη ψυχαγωγία·

5. Πώς θα εξαλείψει η Επιτροπή την αδιαφάνεια και την παρερμηνεία πουφίσταται εκ νέου, σε σχέση με τη θέση της, η οποία άλλοτε αφορά την οικονομική στήριξη επενδύσεων ποδοσφαιρικών σωματείων, άλλοτε την αποπληρωμή μεγάλων ποσών για να ξεπεραστούν χρεοκοπίες, άλλοτε τη χρηματοδότηση της κατασκευής και της ανακαίνισης σταδίων εμπορικής εκμετάλλευσης, ή την ετήσια οικονομική στήριξη για τιςποδομές κτλ.·

Απάντηση του κ. Monti εξ ονόματος της Επιτροπής

(14 Απριλίου 2003)

Τα επαγγελματικά ποδοσφαιρικά σωματεία που ασκούν οικονομικές δραστηριότητες, όπως μεταγραφές παικτών, σύναψη συμβάσεων διαφήμισης και χορηγίας καθώς και διανομή εμπορεύσιμων ειδών, πρέπει να θεωρούνται επιχειρήσεις κατά την έννοια των κανόνων ανταγωνισμού της Συνθήκης ΕΚ. Συνεπώς, για τους σκοπούς της εφαρμογής των άρθρων 87 και 88 της Συνθήκης ΕΚ, τα επαγγελματικά ποδοσφαιρικά σωματεία κατά κανόνα αντιμετωπίζονται όπως οι λοιπές επιχειρήσεις.

Όσον αφορά την απάντηση στο ερώτημα 1, οι επιχορηγήσεις και κάθε άλλη μεταβίβαση οικονομικών πόρων σε επαγγελματικά ποδοσφαιρικά σωματεία πρέπει να εκτιμούνται βάσει των άρθρων 87 και 88 της Συνθήκης ΕΚ, σύμφωνα με τα οποία οι ενισχύσεις που χορηγούνται από κρατικές αρχές και οι οποίες νοθεύουν και επηρεάζουν τις συναλλαγές είναι ασυμβίβαστες με την κοινή αγορά και απαγορεύονται, εκτός εάν η Επιτροπή εκτιμήσει ότι συμβιβάζονται.

Η παρούσα ερώτηση αναφέρεται στον σημερινό τρόπο λειτουργίας των επιχορηγήσεων στον τομέα αυτό. Ωστόσο, σύμφωνα με όσα γνωρίζει η Επιτροπή, οι κρατικές παρεμβάσεις στον τομέα του ποδοσφαίρου γίνονται με διάφορες μορφές που μπορούν να επιδέχονται διαφορετικές εκτιμήσεις όσον αφορά την παρουσία στοιχείων κρατικής ενίσχυσης κατά την έννοια του άρθρου 87 παράγραφος 1 της Συνθήκης ΕΚ.

Η πολιτική ελέγχου των κρατικών ενισχύσεων συνίσταται στη λήψη μέτρων ώστε η στρέβλωση του ανταγωνισμού να μην επηρεάζει τις συναλλαγές μεταξύ των κρατών μελών. Η αρμόδια για τον ανταγωνισμό αρχή στα κράτη μέλη έχει την ευθύνη για το σχεδιασμό και τη λήψη αποφάσεων σχετικά με την προώθηση και τη χρηματοδότηση των αθλητικών δραστηριοτήτων, τόσο ερασιτεχνικού όσο και επαγγελματικού επιπέδου, με όπου απαιτείται παράλληλη τήρηση των κοινοτικών κανόνων για τις κρατικές ενισχύσεις. Όσον αφορά τη διάκριση μεταξύ ερασιτεχνικών και επαγγελματικών σωματείων, αυτή πράγματι έχει σημασία δεδομένου ότι μόνο τα επαγγελματικά σωματεία μπορούν να θεωρηθούν επιχειρήσεις.

Όπως ήδη αναφέρθηκε, τα θεωρούμενα ως επιχειρήσεις επαγγελματικά ποδοσφαιρικά σωματείαπόκεινται στους κανόνες περί κρατικών ενισχύσεων αν και οι ιδιαιτερότητες του αθλητισμού πρέπει να λαμβάνονταιπόψη σύμφωνα με το πνεύμα της Δήλωσης της Νίκαιας. Εφόσον η εφαρμογή των κανόνων για τις κρατικές ενισχύσεις είναι σχετικά νέα στον τομέα αυτό, η πολιτική της Επιτροπής πρέπει να αναπτυχθεί περαιτέρω με βάση συγκεκριμένες περιπτώσεις. Στην μέχρι σήμερα ακολουθούμενη στον τομέα αυτό πρακτική της, η Επιτροπή έχει διαπιστώσει ότιπό ορισμένες συνθήκες η χρηματοδότηση μπορεί να μην συνιστά κρατική ενίσχυση κατά την έννοια του άρθρου 87 παράγραφος 1 της Συνθήκης ΕΚ, για παράδειγμα στην περίπτωση που οι κρατικές επιχορηγήσεις καταβάλλονται για εκπαιδευτικούς σκοπούς (βλ. την απόφαση της Επιτροπής στηνπόθεση Ν 118/00, που έχει δημοσιευτεί στην ιστοσελίδα της Επιτροπής) ή εφόσον η χρηματοδότηση γίνεται για την κατασκευή σταδίων που,πό ορισμένες περιοριστικές προϋποθέσεις, μπορεί να θεωρηθούν ως έργα γενικήςποδομής.

Η Επιτροπή θα συνεχίσει να αναπτύσσει και να αποσαφηνίζει την πολιτική της στον τομέα αυτό, κάθε φορά που θα της ζητείται να διατυπώσει την άποψή της σε συγκεκριμένεςποθέσεις. Φυσικά, η θέση της Επιτροπής όσον αφορά μία συγκεκριμένηπόθεση μπορεί να γίνει γνωστή με βεβαιότητα μόνο μέσω της διαδικασίας κοινοποίησης εκ μέρους του κράτους μέλους βάσει των κανόνων περί κρατικών ενισχύσεων.